[Innocentius Episcopus, servus servorum Dei, dilectis filiis Guidoni Priori Prioratus S. Sepulchri de Sambleriis, ejusque fratribus tam præsentibus, quàm futuris regularem vitam professis in perpetuum. Ad hoc universalis Ecclesiæ cura à provisore omnium bonorum Deo commissa est, ut religiosas diligamus personas, et beneplacentes Deo religiones studeamus modis omnibus propagare. Eapropter, dilecti in Domino filii, vestris justis postulationibus clementer annuimus, et S. Sepulchri Ecclesiam in qua divino mancipati estis obsequio ad exemplar fœlicis recordationis Innocentii et Alexandri prædecessorum nostrorum Romanorum Pontificum, sub beati Petri et nostra protectione suscipimus, et præsentis scripti privilegio communimus, statuentes ut quascumque possessiones, quæcumque bona idem Monasterium in præsentiarum juste et Canonice possidet, aut in futurum concessione Pontificum, largitione Regum vel Principum, oblatione fidelium seu aliis modis Deo propitio poterit adipisci, firma vobis vestrisque successoribus et illibata permaneant, in quibus hæc propriis duximus vocabulis exprimenda. Villam S. Sepulchri cum Ecclesiis, et omnibus decimis, et justitiis, cæterïsque ad eam pertinenibus, annuales præbendas, sicut per litteras Trecensis Episcopi et Capituli: in Ecclesia S. Petri Trecensis vobis concessæ sunt, Ecclesiam de monte Lusanno, Capellam de Gued, Capellam de Abbatia, molendinum de Gued, et quidquid habetis in territorio ejusdem villæ, tertiam partem oblationum in Ecclesia de Bulliaco, videlicet in natale Domini, in Pascha, in festivitate S. Laurentii, et decimam in quarto anno, domum de Bulliaco cum vineis et appendiciis suis, et vineas de Lavis, Ecclesiam de Viaspero, de S. Victore de Bonavicina, Ecclesiam de Albiniaco; et decimam in tertio anno, et minutam decimam, Ecclesiam montis Hugonis, et terras ad eam pertinentes, et minutam decimam, et medietatem majoris, et censum atrii, et domum hospitalem cum appendiciis: in Ecclesia S. Leonis, tertiam partem oblationum: in Natale, in Epiphania, in Purificatione beatæ Mariæ, in Pascha, in Pentecoste, in festivitate S. Leonis, et omnium Sanctorum de oblationibus eorum, qui peras accipiunt similiter sepulturas: censum atrii, medietatem majoris et minutæ decimæ: decimam de Redelor, Ecclesiam de Bellevilla, et eamdem villam cum pertinentiis suis, et minutam decimam et decimam totius agriculturæ vestræ, Ecclesiam Demergi, et decimam minutam ejusdem villæ et majorem in tertio anno, et quidquid apud eamdem villam habetis, Ecclesiam de Troauno cum omnibus decimis, et tertiam partem in molendino de Mediavilla, et censum, et justitiam ejusdem molendini, et quidquid apud ipsam villam habetis: in Ecclesia de Human, duas partes oblationum: in Natale Domini, in Pascha, in festo omnium Sanctorum, et minutam decimam, Ecclesiam de Villeta, et censum atrii cum omnibus decimis, decimam Fenicis in Grangia de Vulperia, sex sextaria bladi, minutam decimam de Vilervis, et medietatem majoris. Sex feriis, quartam partem majoris decimæ, et minutæ Saneriis, quartam partem majoris decimæ, et minutæ, et censum atrii: in Fontanis, quartam partem totius decimæ, capellam Galonis, et justitiam ejusdem cum omnibus decimis et pertinentiis suis. Trecis Aream domus sancti Arraldi omnino liberam, et omnem hæreditatem quam idem Arraldus cum servis et ancillis cœnobii S. Sepulchri contulit liberam omnibus exclusis hæredibus, et sine ulla retentione, sicut in instrumento bonæ memoriæ Philippi quondam Trecensis Episcopi legitimè continetur. Trecis domum Theobaldi Archidiaconi, et aliam domum quam in foro habetis, decimam reddituum duarum nundinarum, quæ fiunt Trecis in festo S. Joannis, et in festo sancti Remigii, et decimam vini clausi Comitis Trecensis, quatuor libras denariorum in Trecensi moneta, in unoquoque anno, quæ dedit vobis Hugo Trecensis Comes, villam de Fontanis et justitiam ejus cum pertinentiis suis, domum Droti cum pertinentiis suis, et quidquid habetis apud alium Drotum et apud Villare, quidquid habetis apud Sosiacum et Lintella in terris cultis sive incultis, et apud Sesanniam et decimam vinearum vestrarum de Bulliaco et Lavis, quidquid justè acquirere poteritis dono vel emptione de casamento Trecensis Comitis, de casamento Gaufredi de Bullepot et uxoris suæ Alaidis, salvamentum de Calciniaco, de Mergiaco, de Chauciniaco, de Fontenis, de sancto Sepulchro, Vsuaria in omnibus nemoribus Comitis Brenensis ad omnia necessaria à Bernardo Comite Brenensi vobis concessa, Pasturas Guidonis de Pedaniis, in Expensario ad omnia necessaria, et molendina de Espiniaco. Sanè novalium vestrorum quæ propriis manibus aut sumptibus colitis, sive de nutrimentis vestrorum animalium nullus a vobis decimas exigere vel extorquere præsumat. Prohibemus itaque ut nullus terras vel possessiones, quas à vestro tenet Monasterio, aliis Ecclesiis vel Monasteriis in vita seu in morte auferre, vel ab ipso alienare absque licentia vel assensu vestro præsumat: in Parrochialibus verò Ecclesiis quas tenetis, liceat vobis Sacerdotes eligere et Episcopo præsentare, quibus si idonei inventi fuerint, Episcopus animarum curam committet, ut de plebis quidem cura Episcopo, vobis autem de temporalibus debeat respondere, sepulturam quoque ipsius loci liberam decernimus eorum devotioni et extremæ voluntati, qui se illic sepeliri deliberaverint, nisi forte excommunicati vel interdicti sint, nullus obsistat, salva tamen justitia illarum Ecclesiarum, à quibus corpora mortuorum assumuntur. Decernimus ergo ut nulli hominum liceat præfatum Monasterium temerè perturbare, aut ejus possessiones auferre, vel ablatas retinere, minuere, seu quibuslibet vexationibus fatigare; sed illibata omnia et integra conserventur eorum, pro quorum gubernatione ac sustentatione concessa sunt, usibus omnimodis profutura, salva Sedis Apostolicæ auctoritate. Si qua igitur in futurum Ecclesiastica sæcularisve persona hanc nostræ constitutionis paginam sciens, contra eam temerè venire tentaverit, secundò tertióve commonita, nisi reatum suum congrua satisfactione correxerit, potestatis honorisque sui dignitate careat, reamque se judicio divino existere de perpetrata iniquitate cognoscat, et à sacratissimo Corpore et Sanguine Dei et Domini Redemptoris nostri Jesu Christi aliena fiat, atque in extremo examine districtæ ultioni subjaceat: cunctis autem eidem loco sua jura servantibus sit pax Domini nostri Jesu Christi, quatinus et hic fructum bonæ actionis percipiant, et apud districtum judicem præmia æternæ pacis inveniant. Amen. Ego INNOCENTIUS Catholicæ Ecclesiæ Episcopus. Joannes tit. S. Joannis in Cœlio monte Presb. Card. Cinthius tit. S. Laurentii in Lucina Presb. Cardin. Gaufredus tit. S. Praxedis Presbyter Cardinalis. Sancius tit. SS. Joannis et Pauli Presb. Cardinalis. Gregorius tit. S. Vitalis Presb. Cardinalis. Petrus tit. S. Marcelli Presb. Cardinalis. Leo tit. S. Crucis Presbyter Cardinalis. Rogerius tit. S. Anastasiæ Presb. Cardinalis. Petrus S. Prudentianæ tit. Pastoris Presb. Card. Stephanus S. Chrysogoni Presb. Cardinalis. Petrus Portuensis et S. Ruffinæ Episcopus. Joannes Albanensis Episcopus. Joannes Sabinensis Episcopus. Nicolaus Tusculanensis Episcopus. Guido Prænestinus Episcopus. Hugo Hostiensis Episcopus. Gregorius S. Georgii ad velum aureum Diac. Card. Guido S. Nicolai in carcere Tulliano Card. Diaconus. Glabastæ Mariæ in Porticu Diac. Cardinalis. Gregorius S. Theodori Diac. Cardinalis. Ocyus SS. Sergii et Bacchi Diac. Cardinalis. Joannes SS. Cosmæ et Damiani Diaconus Cardinalis. Datum Laterani per manum Joannis sanctæ Mariæ in Cosmedin Diaconi Cardinalis, sanctæ Romanæ Ecclesiæ Cancellarii VI. Kalendas Aprilis, indictione IX. Incarnationis Dominicæ, anno M. CC. VII. Pontificatus verò Domni Innocentii Papæ III. anno decimo.]